Vērēmu pagasts

Vērēmu pagastsAdministratīvo teritoriju un apdzīvoto vietu likums (agrāk saukts Verēmu pagasts) ir Rēzeknes novada teritoriāla vienība tā vidienē. Robežojas ziemeļos ar Ilzeskalna un Bērzgales pagastiem, austrumos ar Lendžu un Griškānu pagastiem, dienvidos ar Rēzeknes pilsētu, rietumos ar Audriņu pagastu. Pagasta centrs atrodas Sondoros, 7 km attālumā no Rēzeknes. Pagasta nosaukums cēlies no tajā esošās Veremu (agrāk Verēmi) sādžas nosaukuma.

 Daba 
Vērēmu pagasts atrodas Latgales augstienes Burzavas paugurainē, kur reljefa veidošanu ietekmējusi ledāja virzīšanās un tā kušanas ūdeņu darbība. Teritorija virs apkārtējiem plašajiem, purvainajiem pazeminājumiem un mežu masīviem labi izceļas pauguri, kuru relatīvais augstums svārstās no 5 līdz 25 m, absolūtais augstums 160 - 190 m vjl, atsevišķās vietās sasniedzot 200 - 214 m vjl Iecirknī starp Tūmužiem un Adamovas ezeru plakanveida lielpauguru (zvoncu) augstums sasniedz pat 214 m vjl.

 Hidrogrāfija 
 Upes 
Āžaraga upīte, Sviļpīne, Taudejānu upīte, Zeļteņu upīte, Živuha

 Ezeri 
Adamovas ezers, Iugulovas ezers, Luksteņš, Nireits, Sološu ezers, Šķeņevas, Valnāns, Vizulītis, Zirgu ezers

 Purvi 
Adamovas purvs, Zeltiņu purvs, Zilais pūrs

 Vēsture 
1935. gadā daļa tagadējā Vērēmu pagasta teritorijas daļa ietilpa Makašēnu pagastā. Tanī laikā te bija aktīva saimnieciskā dzīve, Greivuļos darbojās dzirnavas, kaļķu ceplis, pārtikas un citu preču tirgotavas, Stučevā darbojās zāģētava, Lejas Ančupānos tirgojās ar pārtiku. Kleperovā atradās ķieģeļu noliktava-pārdotava.

 Rēzeknes apriņķa Bērzgales pagastā izveidoja Vērēmu ciema padomi. 1954. gadā Rēzeknes rajona Vērēmu ciemam pievienoja likvidēto Kleperu ciemu (bijušais Makašānu pagasts), 1971. gadā — daļu Lendžu ciema padomju saimniecības «Rēzekne» teritorijas, savukārt 1974. un 1979. gadā daļu Vērēmu ciema teritorijas pievienoja Rēzeknes pilsētai. 1990. gadā Vērēmu ciemu reorganizēja par pagastu. 2009. gadā Vērēmu pagastu kā administratīvo teritoriju iekļāva Rēzeknes novadā.

Tagadējā Vērēmu pagasta teritorijā iekļauta bijušā Bērzgales pagasta dienvidaustrumu daļa un bijušā Rēznas pagasta ziemeļrietumu mala, kā arī daļa Makašēnu pagasta.Vērēmu pagasta teritorijas plānojums 2006.—2018. gadam

 Vēstures, arhitektūras un arheoloģijas pieminekļi 
 Vērtības grupa Pieminekļa veids Pieminekļa nosaukums Atrašanās vieta Pieminekļa datējums Valsts nozīmes Arheoloģija Gribuļu pilskalns un senkapi Gribuļi Plikpurmaļu senkapi (Kara kapi) Plikpūrmaļi Rūdžu senkapi (Kara kapi) Rūdzes Vietējās nozīmes Krieviņu senkapi (Kara kapi) Adamova Lobvoržu senkapi (Kara kapi)  Loborži Greivuļu senkapi (Kapu sils) Greivuļi Sondaru viduslaiku kapsēta Sondori Valsts nozīmes Arhitektūra Adamovas muižas dzīvojamā ēka Adamova 19. gadsimta 2. puse Loboržu muižas parks arvēsturisjajām apbūves paliekām Loborži 19. gadsimts

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.OSP

 Apdzīvotās vietas 
Vērēmu pagasta teritorijā ir 41 apdzīvota vieta.LĢIA vietvārdu datubāze


 Tips Ciems Iedzīvotāji  (2020) Vidējciemi Adamova 121 Sondori 369 Škeņeva 127 Mazciemi Svikļi 9 Tūmuži 51 Skrajciemi Biksinīki 24 Burzova 33 Djogi 40  Gabinova 13 Gajova 14 Greivuļi 18 Gribuļi 21 Iugulova 48 Jaunborisova 10 Jermolas 21 Jurki 45 Juškāni 7 Kleperova 43 Kolna Ančupāni 42 Krampova 0 Lejas Ančupāni 88 
 Tips Ciems Iedzīvotāji  (2020) Skrajciemi Loborži 6 Meļņova 58 Mežagaiļi 1 Obricki 15 Olūtnīki 8 Petrovka 8 Plikpūrmaļi 27 Pustinki 8 Pūrmaļi 9 Ratinīki 12 Rubļevski 4 Rūdzes 11 Silinīki 5 Skudras 15 Stučeva 16 Škierbinīki 4 Taudejāni 7 Vecborisova 70 Veremes 18 Zeltiņi 25

 Ievērojamas personības 
 Francis Škesters (1847_1913), tautas dziesminieks, grāmatu pārrakstītājs
 Seimaņs Putāns (1892_1969), dzejnieks
 Jānis Gorsvāns (1930_2000), rakstnieks un gleznotājs
 Leons Širins (1937_2015), rakstnieks
 Antons Rancāns (1938), koktēlnieks
 Viktors Pankovs (1958), keramiķis
 Gundega Rancāne (1973), gleznotāja

 Saimniecība 
 Transports un sakari 
Pagasta teritoriju šķērso valsts nozīmes autoceļi A12 (E22) un A13 (E262), kā arī vietējās nozīmes autoceļi  (V562),  (V567),  (V586) un  (V593). Gar robežu ar Audriņu pagastu iet reģionālais autoceļš  (P36). Vēl pagastu šķērso dzelzceļa līnijas , ar staciju Burzava, un , neliels posms gar robežu ar Griškānu pagastu.

Vērēmu pagasta teritoriju apkalpo trīs pasta nodaļas: Veremi (LV-4647), Rēzekne-4 (LV-4604) un Audriņi (LV-4611). Pasta nodaļa Makašāni (LV-4629) tika pievienota pasta nodaļai Rēzekne-4.Novadu pasta indeksu grāmata

 Izglītība un kultūra 
Pagastā darbojas Lūcijas Rancānes Amatu vidusskola, Verēmu pamatskola, kultūras nams, bibliotēka.

 Atsauces 

 Ārējās saites 
 Vērēmu pagasta mājaslapa 
 Rēzeknes novada informatīvais portāls

Kategorija:Latgale
Kategorija:Rēzeknes novada pagasti

Kategorija:Bērzgales pagasts